HTECH บวก 5% จับตา Q3 โตต่อ-ทั้งปีกำไรทะลักแตะ 130 ลบ. รับธุรกิจ EV หนุนเด่น
HTECH บวก 5% จับตางบไตรมาส 3 โตต่อ-ทั้งปีกำไรทะลักแตะ 130 ลบ. รับธุรกิจชิ้นส่วนฮาร์ดดิสก์ EV หนุนเด่น แนะซื้อเป้า 8.70 บาท
HTECH บวก 5% จับตา Q3 โตต่อ-ทั้งปีกำไรทะลักแตะ 130 ลบ. รับธุรกิจชิ้นส่วนฮาร์ดดิสก์ EV หนุนเด่น แนะซื้อเป้า 8.70 บาท
5 พ.ย. 2564

ผู้สื่อข่าวรายงานว่า วันนี้ (5 พ.ย.2564) ราคาหุ้นบริษัท แฮลเซี่ยน เทคโนโลยี่ จำกัด (มหาชน)  หรือ HTECH  ณ เวลา 12.14 น. อยู่ที่ระดับ 6.60 บาท บวก 0.30 บาท หรือ 4.76% ด้วยมูลค่าซื้อขาย50.41 ล้านบาท

สำหรับโดยผลประกอบการไตรมาส 2/2564 มีกำไรสุทธิ 37  ล้านบาท เพิ่มขึ้นจากช่วงเดียวกันของปีก่อนอยู่ที่ 0.84 ล้านบาท ส่วน 6 เดือนแรกปี 2564 มีกำไรสุทธิ 76.25 ล้านบาท เพิ่มขึ้นจากช่วงเดียวกันของปีก่อนอยู่ที่ 19.64 ล้านบาท ลุ้นไตรมาส 3/2564 โตเด่นต่อเนื่องและทั้งปีโตเด่นเนื่องจากผลงานงวด 6 เดือนแรกปีนี้มากกว่าทั้งปี 2563 อยู่ที่ 64.80 ล้านบาท

ด้านบล.เคทีบีเอสที ระบุในบทวิเคราะห์ว่า HTECH แนะนำ “ซื้อ” ราคาเป้าหมาย 8.70 บาท จาก 1) ผลการดำเนินงานTurnaround จากการฟื้นตัวของอุตสาหกรรมชิ้นส่วน electronics หลังจากปี 2562-2563 และยังอยู่ ในช่วงขาขึ้นตั้งแต่ปี 2564 เป็นต้นไป
2) อุตสาหกรรมชิ้นส่วนฮาร์ดดิสก์ไดรฟ์ (HDD) มีแนวโน้มเติบโตได้ดีและมีความต้องการเพิ่มขึ้นจากธุรกิจ cloud Computing service และ 3) ความต้องการชิ้นส่วนจาก ยานยนต์กลับมาเติบโตดี โดยเฉพาะ EV Car ที่เติบโตอย่างรวดเร็ว
โดยประมาณการกำไรสุทธิปี 2564 อยู่ที่ 132 ล้านบาท (+103% เทียบช่วงเดียวกันของปีก่อน) และปี 2565  อยู่ที่ 145 ล้านบาท (+10% เทียบช่วงเดียวกันของปีก่อน) จาก 1) รายได้เพิ่มขึ้น +12% +10% เทียบช่วงเดียวกันของปีก่อน 2) GPM ปรับตัวดีขึ้นเป็น 38.5% จากปี 2563 ที่ 33.2% จากการปิดโรงงานที่ฟิลิปปินส์, 3) รวมรายได้ MDP ในประเทศสหรัฐอเมริกาเข้ามาตั้งแต่ไตรมาส 4/2563 และ 4) SG&amp;A/Sales ลดลงมาอยู่ที่ 22.5% จาก 23.3% ของปี 2563